laion/Wikipedia-Exotic huggingface dataset:
שיטת ואגאנובה

שיטת ואגאנובה (באנגלית: Vaganova method; ברוסית: Система Вагановой; היא טכניקת בלט ומערכת אימון שפותחה על ידי הרקדנית והפדגוגית הרוסייה אגריפינה ואגאנובה (1879–1951). השיטה נגזרה מתורתו של מאסטר הבלט הראשון (Premier Maître de Ballet) מריוס פטיפה, לאורך סוף המאה ה-19. אגריפינה ואגאנובה היא זו ששיכללה וטיפחה את צורת הוראת הבלט הקלאסי הזו והפכה אותה לסילבוס בר-קיימא. השיטה ממזגת אלמנטים של סגנון צרפתי מסורתי מהתקופה הרומנטית עם האתלטיות והווירטואוזיות של שיטת צ'קטי האיטלקית (Cecchetti method). בשיטת ואגאנובה מערכת האימון נועדה לערב את כל הגוף בכל תנועה, תוך תשומת לב שווה לפלג הגוף העליון, לשוקיים ולרגליים. ואגאנובה האמינה שגישה זו מגבירה את התודעה של הגוף, ובכך יוצרת הרמוניה של תנועה וטווח הבעה גדול יותר. עם סיום לימודיה בבית הספר הקיסרי לבלט (שמה היום אקדמיית ואגאנובה לבלט רוסי) בסנקט פטרבורג בשנת 1897, החלה אגריפינה ואגאנובה לרקוד עם הלהקה המקצועית הקשורה לבית הספר, הבלט הרוסי הקיסרי (בלט מריאינסקי). היא פרשה מריקוד ב-1916 כדי להמשיך בקריירת הוראה וב-1921 חזרה כמורה בבית הספר, ששמו שונה לאחר הפלת הצאר ל"בית הספר הכוריאוגרפי של לנינגרד" (Leningrad Choreographic School.). במהלך 30 השנים שבהן בילתה בהוראה בבית הספר הכוריאוגרפי של לנינגרד, ואגאנובה פיתחה טכניקת בלט ששילבה אלמנטים של טכניקה צרפתית, איטלקית ורוסית מוקדמת יותר, ושיטת אימון ללמד את הטכניקה. עיקרי שיטת האימון כללו פיתוח כוח הגב התחתון והפלסטיות של הידיים, וכן את הכוח, הגמישות והסיבולת הנדרשים לבלט והיא שילבה תהליך הדרכה מפורט שציין מתי ללמד כל נושא וכמה זמן ללמד אותו. בשנת 1934, ואגאנובה כתבה את "יסודות הריקוד הקלאסי", שנותר ספר לימוד סטנדרטי להדרכה של טכניקת בלט. בשנת 1948, ואגאנובה חיברה ספר בשם The Foundation For Dance (הידוע יותר כעקרונות בסיסיים של ריקוד רוסי קלאסי) שהתוותה ותיארה את שיטת האימון שלה ואת טכניקת הבלט שלה. לאחר מותה של ואגאנובה ב-1951, שיטת הלימוד שלה נשמרה על ידי מדריכים כמו ורה קוסטרוביצקאיה וורה וולקובה. כיום שיטת ואגאנובה היא שיטת לימוד הבלט הנפוצה ביותר ברוסיה, והיא נמצאת בשימוש גם באירופה ובאמריקה הצפונית. שיטת האימון של ואגאנובה מסתמכת על העיקרון הבא: שניתן להקיף ולהציג את כל האימון במהלך גרנד פה דה דה אחד (הגראן פה דה דה (grand pas de deux) הוא פה דה דה בעל תבנית המורכבת בדרך כלל מחמישה חלקים). התלמידים מאומנים להוכיח את העיקרון הזה בבחינת הגמר והסטודנטים המוכשרים ביותר מקבלים אז את פרס "הגראן פה דה דה" עבור הביצוע. השלבים בסילבוס של ואגאנובה מתבססים על התקדמות שפותחה בקפידה, שבה שולטים בצורות ה"בסיסיות" או ה"הכנות" לפני שהרקדן עובר לצורות קשות יותר. ניתן להבין זאת כגישה טכנית מתוכננת כאשר מלמדים אותה המורים המוסמכים על פי הסילבוס תוך מעקב מקרוב. הסילבוס מבוסס על הרעיון שכאשר מלמדים רקדן שלב או צעד כלשהו הוא/היא כבר פיתחו את החוזק כדי שהתנועות שלהם יצליחו. מובן שבניית כוח זו דורשת זמן ועבודה קשה ועקבית. תלמידים בבתי ספר מבוססי ואגאנובה צפויים לקחת קורסים יומיים בבלט כמו גם בריקוד אופי (Character dance), במחול מודרני, בהתעמלות/חיזוק, וללמוד היסטוריה ומוזיקה. בלט דורש רב צדדיות להבנתה של ואגאנובה ותלמידי בלט אינם יכולים להסתמך רק על לימוד הבלט הקלאסי. "History of the Vaganova Ballet Academy". About the Vaganova Syllabus "Ballet Teaching Methods". Russian Ballet History. נבדק ב-2017-06-09. "About the Vaganova Syllabus". Ballet Fantastique. אורכב מ-המקור ב-2011-10-06. נבדק ב-2011-10-27. "The Vaganova Method". Web.grinnell.edu. נבדק ב-2011-10-27.
קוסטקה קאראג'אלה

קוֹסְטַקֶה קאראג'אלה (ברומנית: Costache Caragiale;‏ 29 במרץ 1815 – 13 בפברואר 1877) היה מחזאי, שחקן תיאטרון ומנהל תיאטרון רומני שהיה לו תפקיד חשוב בהתפתחות התיאטרון הרומני. הוא נולד בבוקרשט, ולאכיה, ערך את הופעת הבכורה שלו על הבמה ב-1835 וב-1838 ארגן להקת תיאטרון ביאשי במולדובה, שהפכה לחלק מהתיאטרון הלאומי הרומני הראשון (אנ'). הוא עבד בתיאטראות אזוריים רומניים רבים, במיוחד ביאשי, קראיובה ובוטושאן, ועודד את הצגת מחזות של מחזאים רומניים של תקופתו, במיוחד אלה של וסילה אלכסנדרי וקוסטקה נגרוצי. בשנים 1852–1855 היה קוסטקה קאראג'אלה המנהל הראשון של התיאטרון הלאומי של בוקרשט. הוא גם כתב כמה קומדיות, כמו O repetiţie moldovenească ("חזרה מולדבית", 1844) ו-O soaré la mahala ("נשף בשכונת העוני") ב-1847. קאראג'אלה היה בין תומכי מהפכת 1848. הוא היה דודו של יון לוקה קאראג'אלה, הנחשב למחזאי הגדול ביותר בשפה הרומנית. גם אחיו הצעיר, יורגו קאראג'אלה (Iorgu Caragiale), היה שחקן ובמאי תיאטרון. Scrieri a lui Costache Caragiale, 1840 "כתבים של קוסטקה קאראג'אלה" Epistolă către Grigore Alexandrescu, 1841 "מכתב לגריגור אלכסנדרסקו" Leonil sau Ce produce dispreţul, 1841 "לאוניל או מה שבוז מייצר" O repetiţie moldovenească sau Noi şi iar Noi, 1844 "חזרה מולדבית או אנחנו ועוד פעם" - קומדיה O soaré la mahala sau Amestecul de dorinţi "נשף בשכונת העוני או תערובת הרצונות" - קומדיה Îngâmfata plăpumăreasă sau Cucoană sunt "יוצר השמיכות המתנשא או אני גברת" Doi coţcari sau Feriţi-vă de răi ca de foc "שני נוכלים או היזהרו מהרשעים כמו מאש" Învierea morţilor "תחיית המתים" Urmarea coţcarilor "הנוכלים, המשך" Prologul pentru inaugurarea noului teatru din București, 1881 "פרולוג בחנוכת התיאטרון החדש בבוקרשט" (1852) Teatrul Naţional în Ţara Românească, 1867 "התיאטרון הלאומי בוולאכיה" (1855) מדיה וקבצים בנושא קוסטקה קאראג'אלה בוויקישיתוף קוסטקה קאראג'אלה, באתר אנציקלופדיה בריטניקה (באנגלית) Senelick, Laurence; Bilton, Peter (1991-01-25). National Theatre in Northern and Eastern Europe, 1746-1900 (באנגלית). Cambridge University Press. pp. 307–314. ISBN 978-0-521-24446-6. Banham, Martin; Brandon, James R. (1995-09-21). The Cambridge Guide to Theatre. Cambridge University Press. p. 933. ISBN 978-0-521-43437-9. הערך קַרַגַ'לֶה באנציקלופדיה העברית, כרך ל' עמוד 67
יוהנה בודין

יוהנה בודין (בסלובקית: Johanna Budinova;‏ 29 במרץ 1898 – 29 בנובמבר 1985) הייתה מטפלת סלובקית (במקור מווינה), שהוכרה כחסידת אומות העולם על כך שהצילה יהודים במלחמת העולם השנייה ממוות בידי הנאצים. יוהנה בודין נולדה ב-29 במרץ 1898 בווינה לאדלברט ופרנצ'יסקה. את שנות ה-20 שלה בילתה בציד פנתרים בדרום אמריקה. לאחר חזרתה לאירופה נישאה בשנת 1927 לונדלין קבט, בעל מסעדה בעיירה גבלי. לשניים נולדה בת שנפטרה בגיל 5, ולאחר מכן נפרדו. לאחר הפרידה מבעלה עברה בודין לברטיסלאבה, ושימשה כמטפלת בביתם של ולדימיר ובלה גרינמנדל עבור ילדיהם גרטרוד ופאבל, אליהם הגיעה בעקבות היכרות עם אמו של ולדימיר, קתרינה. באוגוסט 1944, לפני פרוץ המרד הסלובקי ופלישת גרמניה הנאצית לסלובקיה, התפצלה משפחת גרינמנדל. ההורים ולדימיר ובלה נעזרו במסמכים מזויפים והסתתרו. בודין, בהיותה בת 46, עזבה עם שני הילדים גרטרוד ופאבל, לדירה שכורה בעיר דוברבקה שבפרברי הבירה ברטיסלאבה, כשהיא מתחזה לאמם כדי להצילם.. ב-22 בספטמבר 1944, נסעה בודין לברטיסלאבה כדי להביא את ההורים למקום מסתור. באותו יום, נתפסה גרטרוד בדירה בה הייתה לבדה באותה עת, נשלחה לאושוויץ, שם נספתה. בעקבות זאת התאחדו פאבל והוריו באותו הלילה ועברו מדוברבקה לגבלי שבמחוז טרנבה, שם הסתתרו אצל שתי משפחות – רהאק ויורקוביץ', עד תום המלחמה. בודין נשארה בדירה השכורה ורקמה מפות ומפיות על מנת לכלכל את משפחת גרינמנדל שמשאביה הדלדלו. במהלך המלחמה נחקרה על ידי הגסטפו אודות מיקומו של פאבל אך לא חשפה אותו. לאחר המלחמה בודין הצטרפה למשפחת גרינמנדל, ששינתה את שמה לבודין – כשם המשפחה שלה. בשלהי 1949 עלתה משפחת בודין לישראל, כאשר בודין עלתה יחד איתם. בודין עבדה כמנהלת משק בית אצל משפחה אמידה בחיפה, עד ליציאתה לגמלאות. לאחר מכן עברה לגור בקריית ים לצד משפחת בודין. בודין נפטרה ב-29 בנובמבר 1985. בעקבות פעילותה בתקופת השואה להצלת יהודים הוכרה בודין כחסידת אומות העולם ב-29 בינואר 2006 על ידי יד ושם. במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של בודין ונוצר קשר עם פאבל ששמו שונה לחיים לאחר עלייתו לישראל. כמו כן אותר קברה בבית הקברות הלטיני שבחיפה. בודין, חיים. את המנגינה הזו אי אפשר להפסיק. 2017. יוהנה בודין, באתר יד ושם (באנגלית) חיים בודין, את המנגינה הזו אי אפשר להפסיק, 2017 Ľuba Lesná, Nine Slovaks honoured for saving lives in WWII, The Slovak Spectator, ‏9 July 2007 אור הלר, "חסד אחרון": המבצע של שב"כ ויד ושם להנצחת חסידי אומות העולם, באתר חדשות 13, 7 באפריל 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוהנה בודין".
ייהוד ירושלים

ייהוד ירושלים (בערבית: تهويد القدس; באנגלית: Judaization of Jerusalem) היא ההשקפה שישראל מבקשת לשנות את הנוף הפיזי והדמוגרפי של ירושלים כדי להגדיל את אופייה היהודי על חשבון המוסלמי והנוצרי שלה. הדבר כרוך לעיתים קרובות גם בנוכחות היהודית הגוברת בירושלים בעידן המודרני, בהתייחסו ליישוב הישן היהודי שנעשה דומיננטי יותר ויותר מאז התקופה העות'מאנית. תהליך זה נמשך עד שהפכה לקבוצה האתנית-דתית הגדולה ביותר בירושלים מאז אמצע המאה ה-19 ועד מלחמת העצמאות, כאשר ירדן ניקתה את מזרח ירושלים מנוכחותה היהודית. ההתיישבות היהודית במזרח ירושלים ערך זה הוא קצרמר בנושא ירושלים ובנושא ציונות. אתם מוזמנים לתרום לוויקיפדיה ולהרחיב אותו.
פרוטתליטיס

פרוטתליטיס (שם מדעי: Protathlitis) הוא סוג של דינוזאור במשפחת הספינוזאוריים שחי בקרטיקון תחתון באירופה שלפני 129.4 עד 125 מיליון שנה מזמננו. סוג זה ידוע מממצאי מאובנים מתצורות ארכילס דה מורלה (אנ') שבמחוז קאסטיון בספרד. לצידו התגלה הספינוזאור הקרוב Vallibonavenatrix, באזור בו כנראה נמצאו מספר גדול של ספינוזאורים. הממצאים כללו רק שרידים מועטים של חוליות זנב וגב וחלק קטן מהלסת התחתונה. הוא היה טורף גדול מאוד באורך של 10 עד 11 מטרים ומשקל של כשני טונות בקירוב, כך שאולי היה טורף-על. סוג זה תואר ב-2023 בידי החוקרים Santos-Cubedo ועמיתיהם והוא נקרא על שם המילה היוונית: "Protathlitis" - שפירושה: "אלוף". השם ניתן לציון ניצחון הקבוצה הספרדית ויאריאל בעונת 2020/2021 בליגה האירופית באותה שנה בה התגלה הדינוזאור. הסוג מכיל מין יחיד - Protathlitis cinctorrensis, שנקרא על שם העיירה הקרובה (Cinctorres). אף שלא ברור כיצד חי ייתכן שדמה מאוד לקרובו הבריוניקס והיה צייד דגים שחי לאורך הביצות הקדומות. מדיה וקבצים בנושא פרוטתליטיס בוויקישיתוף
סוור האמר

סוור לודוויג בורגונד האמר (בנורווגית: Sverre Ludvig Borgund Hamre; ‏19 באוקטובר 1918 – 15 במאי 1990) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1977–1982. האמר נולד בברגן ב-19 באוקטובר 1918, ולמד בגימנסיה צבאית ואז בבית ספר לפיקוד. לאחר מכן הוצב ברגימנט הרגלים ה-9. הוא השתתף בקרבות במהלך הפלישה הגרמנית לנורווגיה ב-1940. לאחר כיבוש הארץ בידי הגרמנים, האמר נמלט לבריטניה. הוא הצטרף לצבא הנורווגי הגולה, וב-1943 למד בקולג' המלחמה בלונדון. הוא השתתף בפלישה לנורמנדי, ולאחר מכן בשחרור צרפת ובלגיה ובפלישה לגרמניה. לאחר המלחמה למד האמר באקדמיה הצבאית השוודית, ומילא תפקיד משמעותי בבנייה מחדש של הצבא הנורווגי לאחר המלחמה. ב-1969 הוא מונה למפקד פיקוד הצפון, וב-1977 מונה לראש ההגנה (מקביל לרמטכ"ל). הוא סיים את תפקידו ב-1982 ופרש מהצבא. סוור האמר באתר Store norske leksikon אנשי צבא נורווגים במלחמת העולם השנייה
הוגו לארסון

הוגו עמנואל לארסון (בשוודית: Hugo Emanuel Larsson; נולד ב-27 ביוני 2004 בסווארטה שבשוודיה) הוא כדורגלן שוודי המשחק בעמדת הקשר בקבוצת איינטרכט פרנקפורט מהבונדסליגה ובנבחרת שוודיה. לארסון גדל במחלקת הנוער של מאלמה. בשנת 2022 החל לשחק בקבוצה הבוגרת של המועדון במסגרת ליגת העל השוודית. ב-9 בינואר 2023 ערך לארסון את הופעת הבכורה שלו בנבחרת שוודיה, בניצחון 2-0 על נבחרת פינלנד במשחק ידידות. מאלמה הגביע השוודי (1): 2021/2022 מדיה וקבצים בנושא הוגו לארסון בוויקישיתוף הוגו לארסון, באתר Transfermarkt הוגו לארסון, באתר Soccerway הוגו לארסון, באתר WorldFootball.net הוגו לארסון, באתר National Football Teams הוגו לארסון, באתר FootballDatabase.eu
סוון האוג

סוון אגה האוג (בנורווגית: Sven Aage Hauge‏; 29 בדצמבר 1923 – 31 במאי 1997) היה גנרל נורווגי ששימש כראש ההגנה (מקביל לרמטכ"ל) בין 1982–1984. האוג התגייס לחיל האוויר המלכותי הנורווגי ועבר הכשרה כטייס ימי. כמו כן הוא למד באקדמיה הצבאית הנורווגית. ב-1970 הועלה לדרגת אוברסט והצטרף למודיעין. ב-1975 הוא מונה לראש מחלקת המודיעין. ב-1977 הוא הועלה לדרגת גנרל-מיור ומונה לראש אגף המבצעים בפיקוד העליון. שנה לאחר מכן הוא הועלה לדרגת גנרל-לויטננט. ב-30 ביוני 1982 מונה לראש ההגנה (מקביל לרמטכ"ל) וכיהן בתפקיד במשך שנתיים. לאחר מכן שימש כראש הרשות האחראית על ניהול הרכוש והמקרקעין של הכוחות המזוינים עד פרישתו מהצבא ב-1990. סוון האוג באתר Store norske leksikon
רפאל לאי

פאל אוהאנואה לאי ג'וניור (באנגלית: Raphael Ohanua Lea'i Jr.; נולד ב-9 בספטמבר 2003 בהוניארה שבאיי שלמה) הוא כדורגלן מאיי שלמה המשחק בעמדת החלוץ בקבוצת אדלייד סיטי בנבחרת איי שלמה. לאי גדל במחלקות הנוער של מאריסט, הנדרסון יילס וולז' מוסטאר. הוא החל את הקריירה המקצוענית שלו במועדונים מאריסט והנדרסון יילס מליגת העל של איי שלמה בכדורגל. ב-29 בינואר 2023 חתם לאי על חוזה לשנה וחצי בוולז' מוסטאר מליגת העל של בוסניה והרצגובינה, והפך לכדורגלן הראשון מאיי שלמה שמשחק באירופה. בתחילת עונת 2023/2024 שוחרר מהמועדון בגלל הגעגועים שחש למשפחתו. ב-17 במרץ 2022 ערך לאי את הופעת הבכורה שלו בנבחרת איי שלמה, בניצחון 0–2 על נבחרת איי קוק במסגרת מוקדמות מונדיאל 2022. ב-24 במרץ הבקיע את שערי הבכורה שלו בנבחרת, שלושער בניצחון 1–3 על נבחרת טהיטי במסגרת מוקדמות מונדיאל 2022. הנדרסון יילס אליפות איי שלמה (1): 2020/2021 רפאל לאי, באתר Transfermarkt רפאל לאי, באתר Soccerway רפאל לאי, באתר WorldFootball.net רפאל לאי, באתר National Football Teams רפאל לאי, באתר FootballDatabase.eu WELCOME TO VELEŽ, RAPHAEL! באתר הרשמי של ולז' מוסטאר, 29 בינואר 2023 (בבוסנית) Solomons' striker signs for top Bosnian football club באתר Radio New Zealand, ‏ 31 בינואר 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רפאל לאי".
יהודה וולמן

יהודה וולמן (נולד ב-2 בנובמבר 1950) הוא פעיל התיישבות, פעיל חברתי ופוליטיקאי ישראלי, ראש המועצה האזורית גולן לשעבר. וולמן היה חבר בגרעין הנח"ל של הנוער העובד שהצטרף למשק מרום גולן. בהמשך, היה נציג הקיבוץ המאוחד בתנועת הצופים העבריים ומילא בה מספר תפקידים, בהם: מנהל מחלקת ההכשרות, מרכז כיתות י"א י"ב, מפקד טיולי התנועה לחצי האי סיני, מרכז סמינרי ההדרכה ואיש הקשר והביצוע של התנועה מול התנועות הקיבוציות בנושא הקמת היאחזויות נח"ל וקיבוצים חדשים. במסגרת זו, היה ממקימי קיבוץ אורטל ברמת הגולן. כמן כן, היה מרכז הוועדה הרעיונית-פוליטית של התק"ם וחבר מרכז מפלגת העבודה. היה יו"ר ארגון "מענ"ה" – מטה על נגד הגזענות. במסגרת זו ארגון צעדות כנגד הרב מאיר כהנא. ריכז את מטה המאבק של הקיבוצים בתקופת משבר הקיבוצים. מ-1988 ועד 2001 כיהן כראש המועצה האזורית גולן. נשוי לחגית לבית לינדנר, מטפלת בדרמה ומנחת יוגה צחוק. לזוג שלושה ילדים. תיק התכתבויות של יהודה וולמן, אתר ארכיון המדינה אורי הייטנר, גרעין גנוב, 9 בספטמבר 2106 יהודה וולמן מתארח אצל ספי בן יוסף בתכנית "שביל באמצע שביל בצד", בטיול לנהר הירדן, סרטון באתר יוטיוב צבי אילן, הווי של רפסודיות, דבר, 26 באוגוסט 1975; תנועת הצופים מוציאה השנה 12 גרעינים להגשמה, דבר, 26 באוגוסט 1975 יהודה וולמן, האם נטשה "העבודה" את ההתיישבות?, מעריב, 5 באוגוסט 1987 פאר לי שחר, זאב אופירי, רן לוי, אהרן אורגד, יצחק שמיר: הסטודנט הערבי מרגיש טוב מדי באוניברסיטאות שלנו, חדשות, 19 במאי 1987 אורי הייטנר, תועבה, 27 בפברואר 2019 מנחם רהט ויצחק דיש, מטה המאבק של ההתיישבות: אנו מאמינים בכנותו של שר-האוצר, מעריב, 5 באוגוסט 1987
STS-106

STS-106, היא המשימה ה-99 בתוכנית מעבורות החלל של נאס"א והמשימה ה-22 של מעבורת החלל אטלנטיס. מטרתה העיקרית של משימה זו הייתה המשך הרכבת תחנת החלל הבין-לאומית וביצוע ניסויים. מפקד המשימה:ארצות הברית טרנס וילקאט טייס:ארצות הברית סקוט אלטמן (Scott D. Altman) מומחה למשימה:ארצות הברית אדוארד לו (Edward T. Lu) מומחה למשימה:ארצות הברית ריצ'רד מסטרקיו (Richard A. Mastracchio) מומחה למשימה:ארצות הברית דניאל ברבנק (Daniel C. Burbank) מומחה למשימה: רוסיה יורי מלנצ'נקו (Yuri Malenchenko) מומחה למשימה: רוסיה בוריס מורוקוב ( Boris Morukov) מטרתה העיקרית של משימה זו הייתה להכין מודול זבזדה לשימוש ומתן אפשרות לנוכחות קבועה של צוותים בתחנת החלל הבין-לאומית. המעבורת שוגרה ב-8 בספטמבר 2000 וב-10 בספטמבר התחברה לתחנת החלל הבין-לאומית. באותה עת לתחנת החלל כבר הייתה מחוברת חללית אספקה פרוגרס М1-3 שהמתינה לפירוק הציוד. ב-11 בספטמבר לו ומלנצ'קנו ביצעו פעילות חוץ רכבית שנמשכה מעל ל-6 שעות. בפעילות זו הם חיברו כבלים שונים בין מודול "זבזדה" לבין מודול "זאריה". למחרת החלו עבודות בהעברת מטענים שונים ממעבורת לתחנת החלל. בסך הכול הועברו 2,722 ק"ג של ציוד ומצרכים שונים. בנוסף לכך הועבר ציוד שסופק בחללית אספקה רוסית. בסך הכול הועבר כ-5 טונות ציוד ומצרכים. ביום חמישי של המשימה במודול "זבזדה" הותקנו סוללות מצברים נוספות. בהמשך בוצעו פעולות נוספות הקשורות לתחזוקת תחנת החלל. המעבורת נחתה במרכז החלל קנדי במסלול נחיתה מס' 15 ב-20 בספטמבר. משימות מעבורות החלל מדיה וקבצים בנושא STS-106 בוויקישיתוף אודות משימת STS-106 באתר נאס"א תיאור המשימה דיווח לעיתונות סרט עם תקציר של מהלך המשימה
יחסי הולנד–מאלי

יחסי הולנד–מאלי הם היחסים הדיפלומטיים והצבאיים בין הולנד למאלי. היחסים בין שתי המדינות כוננו ב-11 ביולי 1964. שגרירות הולנד במאלי ממקומת בבירת מאלי, במקו, ראשה הוא מרטין אדריאן ברוואר. מאלי מחזיקה בקונסוליית כבוד ברוטרדם. הולנד תרמה 450 איש של כוחות מיוחדים ואיסוף מודיעין כדי לשרת במשימת הייצוב הרב-ממדית המשולבת של האו"ם במאלי. ההודעה נמסרה על ידי שר החוץ פרנס טימרמנס ביולי 2014. בראש יחידת הצבא ההולנדי עמד הגנרל טום מידנדורפ עד 2017. ארבעה חיילים הולנדים נהרגו ומסוק אפאצ'י אבד ב-2015. ב-4 באוקטובר 2017, שרת ההגנה של הולנד, ז'נין הניס-פלאסחארט, התפטרה בשל מותם של 2 חיילים הולנדים ופציעה קשה של אחר בתאונת אימונים במאלי ביולי 2016. מועצת הביטחון ההולנדית קבעה כי הצבא השתמש בציוד ישן, רימונים פגומים שלא נבדקו או אוחסנו בצורה נכונה. גם הגנרל מידנדורפ התפטר מתפקידו עקב כישלונות אלו. מדיה וקבצים בנושא יחסי הולנד–מאלי בוויקישיתוף "Embassy of the Netherlands in Bamako, Mali". www.embassypages.com. נבדק ב-2016-08-23. "Dutch special forces in Mali tackle changing threat: minister". Reuters. 2014-07-09. נבדק ב-2016-08-23.
משה דרעי (פירושונים)

האם התכוונתם ל... משה הדרעי (או משה דרעי) – חכם רבני מחכמי פאס וא"י, נכזר בכתבי הרמב"ם משה דרעי – משורר קראי ממצרים משה אדרעי (השני) – רב סופר ומתרגם ממרוקו ואמסטרדם
חמיד

האם התכוונתם ל... נסים חמיד – אצנית פקיסטנית סולימאן חמיד – כדורגלן אתיופי עבדול חמיד – נשיא בנגלדש תאופיק חמיד – סופר מצרי חמד חאמד
אין עולם

אין עולם הוא אלבום האולפן השני של הזמרת-יוצרת הישראלית יסמין מועלם. אלבום זה עוקב לאלבום הבכורה שלה, "אריה" (2020). הוא כולל הופעת אורח של מרגי. הוא הופק על ידי ישי סוויסה ומועלם עצמה. מתוך האלבום יצא הסינגל המוביל "צונאמי". ב-16 בפברואר 2023 חשפה מועלם ברשתות החברתיות שלושה שירים מתוך האלבום, "לבד במדבר", "נהדר" ו"בלנסיאגה לבן", והודיעה כי האלבום עתיד לצאת ללא סינגלים מוקדמים, כך שהשירים "מחילה" ו"יחפים" שפרסמה לאחר צאתו של האלבום "אריה" לא יכללו באלבום. ב-22 במרץ, פורסם כי הוקלט עבור האלבום שיר משותף עם הזמר מרגי. ב-16 במאי, שבועיים לפני צאתו של האלבום, רוקנה מועלם את חשבון האינסטגרם שלה ופרסמה טיזרים שונים לאלבום. שבוע לאחר מכן, חשפה את שם האלבום, עטיפתו ורשימת הרצועות. ימים ספורים לפני צאתו של האלבום, חשפה בטיקטוק את השיר "אבי אבורומי" (על שם הזמר הישראלי). עומר טסל מאתר ynet ציינה לחיוב את "כשרונה יוצא הדופן" הבולט באלבום אך טענה כי בתוכן האלבום, "היד של מועלם קלה מדי". מבחינה מוזיקלית, היא ציינה כי מועלם "נוטשת לפרקים את הסאונד הייחודי שלה לטובת עיבודים הדומים יותר לאלה של רוסליה או של אודיה". ברשת 13 נכתב כי רוב השירים באלבום נשמעים זהים אחד לשני והוא אינו תופס את תשומת הלב של המאזין מהאזנה ראשונית, אך "שווה להאזין לו כמה פעמים ולהמתין בציפייה לאלבום השלישי". בן שלו מהארץ טען כי באלבום "חסר עוקץ", וכי השינוי בסגנונה המוזיקלי של מועלם מאלבומה הקודם "צורם", אך ציין לחיוב כי באלבום "כמה שירים נהדרים, בעיקר מנקודת השליש של האלבום". דור מאיר מועלם ממאקו נתן לאלבום ביקורת חיובית, טען שמועלם הצליחה באלבום זה לדלג על "אתגר האלבום השני", וכי "האלבום הזה מתחלק לשניים: שירים יפים ושירים כיפיים" ותיאר אותו כ"אלבום שלם, עם קו מוזיקלי ותוכן אחיד. לפעמים הוא קצבי ולפעמים הוא איטי, לפעמים הוא מרגש ולפעמים הוא מעציב. אבל אחיד". גם עמי פרידמן מישראל היום ביקר את האלבום בחיוב, וכתב כי האלבום "אמנם לא מושלם - והיינו מצפים ליותר, אבל מדובר ביצירה כנה ופתוחה שיהיה לכם נעים להאזין לה". מידע על האלבום אין עולם באתר MusicBrainz האלבום אין עולם באתר ספוטיפיי האלבום אין עולם באתר דיזר האלבום אין עולם באתר אפל מיוזיק האלבום אין עולם באתר טיידל האלבום אין עולם באתר יוטיוב גיל משעלי, ‏אחרי תקופה ארוכה של שקט: יסמין מועלם חושפת שירים מהאלבום הבא, באתר ‏מאקו‏, 16 בפברואר 2023 גיל משעלי, ‏לא יכולים לחכות: יסמין מועלם ומרגי הקליטו שיתוף פעולה, באתר ‏מאקו‏, 22 במרץ 2023 גיל משעלי, ‏למה יסמין מועלם רוקנה את חשבון האינסטגרם שלה?, באתר ‏מאקו‏, 16 במאי 2023 עומר טסל, יסמין מועלם מרפררת באלבום חדש למלא אמנים - מבלי להבין שהיא הכוכבת שלו, באתר ynet, 4 ביוני 2023 אסי גל, יסמין מועלם התגברה על "חרדת האלבום השני" - אבל לא בטוח שייצא מפה להיט, באתר חדשות 13, 5 ביוני 2023 בן שלו, יש כמה שירים יפהפיים באלבום החדש של יסמין מועלם, אבל גם בעיה גדולה אחת, באתר הארץ, 6 ביוני 2023 דור מאיר מועלם, ‏יסמין מועלם היא עדיין הדבר הכי פרש במוזיקה הישראלית, באתר ‏מאקו‏, 7 ביוני 2023 עמי פרידמן, עולם הפופ הישראלי חייב לזמרת הזו לא מעט, באתר ישראל היום, 12 ביוני 2023
Words

"Words" הוא שיר של הדי ג'יי והמפיק המוזיקלי השוודי, אלסו, בשיתוף פעולה עם הזמרת השוודית, זארה לארסון, שיצא, על ידי חברות התקליטים 10:22PM ו-Astralwerks, ב-22 באפריל 2022. השיר נכתב ידי אלסו, זארה לארסון, קרן פול ובקי היל, והופק על ידי אלסו. נכון למאי 2023, השיר הושמע למעלה מ-229 מיליון פעמים בספוטיפיי, ולמעלה מ-30 מיליון פעמים ביוטיוב. מידע על הסינגל "Words" באתר מיוזיק בריינז מידע על היצירה "Words" באתר Discogs מילות השיר "Words" באתר Genius Words (feat. Zara Larsson), 2022-04-22, ארכיון מ-2023-02-28, נבדק ב-2023-05-30 Alesso - Words (Feat. Zara Larsson) [Official Music Video], ארכיון מ-2023-04-11, נבדק ב-2023-05-30 "Words / Alesso". 22 באפריל 2022. ארכיון מ-30 ביוני 2022. נבדק ב-29 ביוני 2022 – via Tidal. {{cite web}}: (עזרה) Alesso + Zara Larsson - Words - ultratop.be, www.ultratop.be (ארכיון)
בת הים הקטנה (פסקול, 2023)

בת הים הקטנה: הפסקול המקורי של הסרט (באנגלית: The Little Mermaid: 2023 Original Motion Picture Soundtrack) הוא אלבום מוזיקה שהולחן על ידי המלחין אלן מנקן. האלבום הופץ דיגיטלית ב-19 במאי 2023; ובתקליטורים ובמהדורות תקליטי ויניל בהפצת חברת ההקלטות "וולט דיסני רקורדס" ב-26 במאי 2023. האלבום כולל את השירים המקוריים שנכתבו והולחנו עבור סרט ההנפשה "בת הים הקטנה" משנת 1989 על ידי מנקן והווארד אשמן, לצד שירים חדשים שנכתבו על ידי לין-מנואל מירנדה עבור הסרט "בת הים הקטנה" משנת 2023, שהופק והופץ על ידי סרטי וולט דיסני. ב-26 באפריל 2023, חודש לפני הפצת האלבום, הופץ השיר "Part of Your World" בביצועה של האלי ביילי כסינגל דיגיטלי הזמין להורדה. המוזיקה לשירים הולחנה על ידי אלן מנקן. המוזיקה לשירים הולחנה על ידי אלן מנקן. המוזיקה לשירים הולחנה על ידי אלן מנקן. The Little Mermaid (פסקול) מידע על האלבום בת הים הקטנה באתר MusicBrainz מידע על האלבום בת הים הקטנה באתר AllMusic The Little Mermaid (2023 Pas hakol hamekori shel haseret), Apple Music, ‏May 19, 2023 "'The Little Mermaid' Soundtrack Gets an Official Release Date". Billboard. Retrieved April 25, 2023. Major, Michael (March 13, 2023). "THE LITTLE MERMAID Soundtrack to Be Released in May Featuring New Songs By Lin-Manuel Miranda & Alan Menken". BroadwayWorld.com. Retrieved April 25, 2023. Blistein, Jon (April 26, 2023). "Halle Bailey Dreams Whozits and Whatzits Galore on New Version of 'Part of Your World'". Rolling Stone. Retrieved May 19, 2023. "Soundtrack - The Little Mermaid (2023)". Ultratop. Retrieved June 15, 2023. "Top 100 Albums Weekly". El portal de Música. Promusicae. Retrieved June 15, 2023.
Then the Morning Comes

"Then the Morning Comes" (בעברית: ואז הבוקר מגיע) הוא שיר של הלהקה האמריקאית Smash Mouth. הוא יצא לאור בספטמבר 1999 כסינגל השני מתוך אלבום האולפן השני של הלהקה, Astro Lounge. השיר היה המשך מוצלח ללהיט "All Star", והגיע לשיא במקום האחד־עשר במצעד בילבורד הוט 100 בארצות הברית, במקום השני בקנדה, במקום השבעה־עשר באיסלנד ובמקום העשרים ושניים בניו זילנד. הקליפ צולם בסנטה קרוז, קליפורניה וביים אותו סקוט מרשל. בסרטון הסולן סטיב הארוול חולם סיוט שחוזר על עצמו, ובו הוא רואה אישה יפה (סטייסי סאנצ'ס) ומנסה להשיג את תשומת ליבה, אך מתעורר כשמשהו מביך קורה לו והאישה צוחקת עליו. בפעם האחרונה האישה מצטרפת להארוול והוא מתעורר כאשר היא ישנה במיטה שלו. מידע על היצירה "Then the Morning Comes" באתר מיוזיק בריינז סרטון השיר "Then the Morning Comes" באתר יוטיוב